Obsah

[1. IDENTIFIKAČNÉ ÚDAJE 1](#_Toc104797522)

[2. CHARAKTERISTIKA ÚZEMIA STAVBY 2](#_Toc104797523)

[2.1. Použité mapové a geodetické podklady 2](#_Toc104797524)

[2.2. Situácia širších vzťahov 2](#_Toc104797525)

[2.3. Investičný zámer 2](#_Toc104797526)

[3. STAVEBNO-TECHNICKÉ RIEŠENIE 3](#_Toc104797527)

[3.1. Existujúci stav 3](#_Toc104797528)

[3.1.1. Základové konštrukcie 3](#_Toc104797529)

[3.1.2. Zvislé konštrukcie 3](#_Toc104797530)

[3.1.3. Krov 3](#_Toc104797531)

[3.1.4. Strešná konštrukcia 3](#_Toc104797532)

[3.1.5. Výplne otvorov 3](#_Toc104797533)

[3.2. Búracie práce 3](#_Toc104797534)

[3.2.1. Stručný popis búracích prác 3](#_Toc104797535)

[3.3. Navrhovaný stav 3](#_Toc104797536)

[3.3.1. Zemné práce 3](#_Toc104797537)

[3.3.2. Základové konštrukcie 4](#_Toc104797538)

[3.3.3. Zvislé nosné konštrukcie 4](#_Toc104797539)

[3.3.4. Strešná konštrukcia 4](#_Toc104797540)

[3.3.5. Obvodový plášť 4](#_Toc104797541)

[3.3.6. Výplne otvorov 4](#_Toc104797542)

[3.3.7. Nátery 4](#_Toc104797543)

[3.3.8. Hnojné koncovky 4](#_Toc104797544)

[3.3.9. Obslužná komunikácia 5](#_Toc104797545)

[4. ODBERNÉ ELEKTRICKÉ ZARIADENIE 5](#_Toc104797546)

[5. VODOVODNÁ PRÍPOJKA 5](#_Toc104797547)

[6. DAŽĎOVÉ VODY 5](#_Toc104797548)

[7. KRIŽOVANIE S PODZEMNÝMI INŽINIERSKYMI SIEŤAMI 5](#_Toc104797549)

[8. STAROSTLIVOSŤ O ŽIVOTNÉ PROSTREDIE 5](#_Toc104797550)

[8.1. Vplyv stavby 5](#_Toc104797551)

[8.2. Spôsob nakladania s odpadmi 5](#_Toc104797552)

[8.3. Tabuľkový prehľad odpadov 6](#_Toc104797553)

[9. STAROSTLIVOSŤ O BEZPEČNOSŤ PRÁCE 6](#_Toc104797554)

TECHNICKÁ SPRÁVA

1. IDENTIFIKAČNÉ ÚDAJE

Názov stavby: **Stavebné úpravy maštale pre voľné ustajnenie HD,**

**p.č. 202, k.ú. Čukalovce, okr. Snina**

Stavebník: **ROTAX – ARCH spol. s r.o**

**Fidlikova 3**

**066 01 Humenné**

Miesto stavby: **k.ú. Čukalovce, parc. č. C KN 194/1; 202**

Spracovateľ PD: **ARGO - PK s.r.o. Strojárska 3998, 069 01 Snina**

Zodp. projektant: **Ing. arch. Jozef BAJUS**

Projektant: **Ing. Lukáš Pida**

Stupeň PD: **Stavebné povolenie**

Dátum: **apríl 2022**

**Nový stav**

Dĺžka maštale: **71,52 m**

Šírka maštale: **16,48 m**

Zastavaná plocha: **1178,65 m2**

Úžitková plocha spolu: **1051,66 m2**

Obostavaný objem: **7114,33 m3**

Plocha hnojných koncoviek: **262,32 m2**

Plocha obslužnej komunikácie: **307,02 m2**

Projektovaný počet kusov HD: **100 ks**

1. CHARAKTERISTIKA ÚZEMIA STAVBY

Objekt sa nachádza v areáli poľnohospodárskeho družstva v obci Čukalovce, na parcele č. C KN 202. Prístup k objektu je zabezpečený z miestnej komunikácie.

Záujmový pozemok - druh pozemku

* parc. č. C KN 202 – zastavaná plocha a nádvorie
  1. Použité mapové a geodetické podklady

Pri vyhotovení PD boli použité tieto podklady:

* Kópia z katastrálnej mapy
* Výpis z listu vlastníctva
* Tvaromiestna obhliadka
* Zameranie existujúcej stavby
* Základné požiadavky stavebníka
* Súvisiace zákony, vyhlášky a STN
  1. Situácia širších vzťahov



* 1. Investičný zámer

V rámci investičného zámeru chce stavebník obnoviť existujúci objekt , ktorý bude následne slúžiť ako maštaľ pre voľné ustajnenie hovädzieho dobytka – býčky a jalovice.

Úžitková plocha prestrešenej časti maštale je 980,16 m2.. Projektovaný počet je **100 ks HD**

1. STAVEBNO-TECHNICKÉ RIEŠENIE
   1. Existujúci stav

*Upozornenie: Vyhotoveniu tejto projektovej dokumentácie predchádzala tvaromiestna obhliadka objektu a jeho zameranie. Na objekte neboli vykonané žiadne sondy na zistenie skutočných materiálov jednotlivých konštrukcií. popis konštrukcií je na základe predpokladu, ktorý udáva technický štandard stavby a informácií poskytnutých majiteľom objektu.*

Objekt je v nevyhovujúcom technickom a prevádzkovom stave. Vykazuje statické poruchy, časť strechy je prepadnutá a časť obvodových nosných stien zbúraných. Stavba je preto určená na kompletné zbúranie až po základovú dosku.

* + 1. Základové konštrukcie

Základové konštrukcie sú existujúce. Predpokladané základy sú betónové siahajúce do nezámrznej hĺbky min. 1,1 m pod úrovňou terénu.

* + 1. Zvislé konštrukcie

Obvodové steny pôvodnej maštale sú tvorené z plných pálených tehál.

* + 1. Krov

Krov je riešený ako oceľový väzníkový krov so sklonom 15°. Väzníky sú zvárané z oceľových profilov kruhového prierezu, ukladané v osovej vzdialenosti cca 4,00 m.

* + 1. Strešná konštrukcia

Ako strešná krytina je použitá falcovaná plechová krytina z pozinkovaného plechu.

* + 1. Výplne otvorov

Všetky existujúce okná sú drevené s dvojsklom.

* 1. Búracie práce /vykoná stavebník na vlastné náklady/

*Upozornenie: Búracie práce je potrebné koordinovať s výkresmi nových stavov, prípadné nezrovnalosti konzultovať s projektantom stavebnej časti. Pri búracích prácach je nutné prísne dodržiavať technologickú disciplínu a opatrenia bezpečnosti a ochrany zdravia pri práci. Konštrukcie vo vnútri objektu búrať malými mechanizmami. Zvislé konštrukcie búrať po segmentoch, nie celé priečky naraz. Pri búracích prácach pozor na vedenia inžinierskych sietí! Hlavne existujúce elektrické rozvody je potrebné pred búracími prácami odpojiť z rozvádzača.*

* + 1. Stručný popis búracích prác
* Kompletné odstránenie pôvodných okien vrátane rámu
* Kompletné odstránenie strechy a krovu
* Kompletné odstránenie obvodových stien po základovú dosku
  1. Navrhovaný stav

*Upozornenie: Konkrétne technické špecifikácie výrobkov a materiálov obsiahnuté v projektovej dokumentácií udávajú technický štandard stavby, jednotlivých výrobkov a materiálov a je možné ich po dohode s investorom a projektantom stavby zameniť, avšak minimálne za materiály rovnakej kvality!*

* + 1. Zemné práce

Pred začatím výkopových prác je potrebné zhrnúť ornicu v hrúbke 200 mm. Ornica bude uskladnená na stavebnej parcele a použije sa na spätnú rekultiváciu terénu. Terén v mieste umiestnenia stavby je svahovitý. Pri výkopových prácach sa so spodnou vodou neuvažuje, keďže nebol vykonaný ani hydrogeologický prieskum. Prebytočná zemina bude odvezená na povolenú skládku pevného odpadu.

* + 1. Základové konštrukcie

Existujúce základové konštrukcie – základové pásy budú využité v plnom rozsahu. Pri realizácii bude posúdený ich stav a v prípade potreby budú pásy spevnené novými základovými pásmy.

Zakladanie prístavby je riešené na plošných základových konštrukciách – železobetónových pätkách rozmerov 500 x 500 mm. Základové pätky sú navrhnuté ako železobetónové monolitické konštrukcie z betónu C16/20, ktorý je armovaný betonárskou výstužou B500B.

Nad základové pätky a pásy a sa po celej ploche zhotoví podkladný betón hr. 150 mm. Podkladný betón bude z betónu C16/20, vystužený karisieťou ∅6 150x150 mm. Alternatívne bude podkladný betón vystužený kompozitnou výstužou, alebo PP vláknami

Zhotoviteľ stavby je povinný po vykopaní základov posúdiť únosnosť základovej škáry (minimálne 150 kPa). Pri akejkoľvek zmene je potrebné nanovo posúdiť základové konštrukcie ešte pred samotným zhotovením!

* + 1. Zvislé nosné konštrukcie

Nosnú konštrukciu tvoria oceľové rámy.

Nosné stĺpy maštale budú štvorhranného prierezu  SHS 150x150 mm. Stĺpy v časti naháňacej chodby budú prierezu SHS 150x100 mm. V časti očkovacej chodby budú nosné stĺpy prierezu ∅ 100 mm.

Vodorovné stuženie v rovine strechy medzi väznicami bude oceľovými profilmi 60x60x3.

* + 1. Strešná konštrukcia

Strecha je tvarovo riešená ako sedlová so sklonom 16o. Nosnú konštrukciu bude tvoriť oceľový väzník. Na väzníku budú umiestnené drevené väznice 80/120 mm.

Opláštenie strechy bude tvoriť oceľový lakovaný trapézový plech.

* + 1. Obvodový plášť

V spodnej časti budú funkciu opláštenia tvoriť železobetónové monolitické steny hr. 250 mm a výšky 2,00 m. Steny budú z betónu C25/30 so zvýšenou odolnosťou voči agresívnemu prostrediu, vystužené karisieťou ∅6 150 x 150 mm. Alternatívne budú steny vystužené kompozitnou výstužou, alebo PP vláknami .

Zvyšnú časť opláštenia bude tvoriť oceľové lakované trapézové plechy, ktoré sa budú kotviť na oceľové stĺpy.

* + 1. Výplne otvorov

Bočný presvetľovací pás bude z komôrkového lexanu, alebo sklolaminátovej vlnitej dosky.

Na oddelenie vnútorných sekcií a taktiež na výplň každého dverného otvoru budú použité oceľové zvárané otváravé brány z trubiek prierezu ∅50mm, výšky 1100 mm, umiestnené 500 mm nad podlahou.

Na čelnej a zadnej strane budú umiestnené plné oceľové posuvné brány, manuálne, bez servopohonu.

* + 1. Nátery

Všetky oceľové konštrukcie je potrebné ošetriť ochranným antikoróznym náterom, 1x základný náter, 2x vrchný náter.

* + 1. Hnojné koncovky

Na čelnej a zadnej strane budú riešené hnojné koncovky ako súčasť maštale. Ide o  betónovú plochu zakončenú v zadnej časti maštale čiastočne železobetónovými stenami hr. 200 mm, výšky 1000 mm.

Betónová plocha bude hr. 150 mm z betónu C25/30, vystužená karisieťou ∅6 150x150 mm. Alternatívne bude vystužená kompozitnou výstužou, alebo PP vláknami .

Steny budú z betónu z betónu C25/30, vystužená karisieťou ∅6 150x150 mm. Alternatívne budú steny vystužené kompozitnou výstužou, alebo PP vláknami .

Kŕmna cesta bude betónová plocha hr. 150 mm, šírky 3500 mm. Betónová plocha bude z betónu C25/30, vystužená karisieťou ∅6 150x150 mm. Alternatívne bude vystužená kompozitnou výstužou, alebo PP vláknami.

1. ODBERNÉ ELEKTRICKÉ ZARIADENIE

Odberné elektrické zariadenie je existujúce. Navrhovaná maštaľ bude napojená z existujúceho areálového rozvádzača.

V navrhovanej maštali bude riešená nová svetelná elektroinštalácia s napätím 230V. Pri novej istiacej skrini bude umiestnené zásuvky na 230V a 400V.

1. VODOVODNÁ PRÍPOJKA

Navrhovaná maštaľ bude napojená na existujúci areálový rozvod vody.

1. DAŽĎOVÉ VODY

Dažďové vody zo strechy navrhovanej maštale a spevnených plôch budú odvádzané voľne na terén, alebo do vsakovacích šácht.

1. KRIŽOVANIE S PODZEMNÝMI INŽINIERSKYMI SIEŤAMI

Nie je predpoklad križovania s podzemnými inžinierskými sieťami.

1. STAROSTLIVOSŤ O ŽIVOTNÉ PROSTREDIE
   1. Vplyv stavby

Stavba svojím umiestnením a návrhom konštrukčného riešenia stavebných objektov nebude vykazovať nepriaznivé účinky na životné prostredie.

Počas stavebných prác musí zhotoviteľ stavby zaistiť kontrolu práce a údržby stavebných mechanizmov. Pokiaľ dôjde k úniku ropných látok do zeminy, je nutné kontaminovanú zeminu ihneď vyťažiť a uložiť do nepriepustnej nádoby (kontajnera). Na malých nepriepustných plochách možno previesť dekontamináciu vapexom. U stacionárnych strojov bude osadená olejová vaňa pre záchyt unikajúcich olejov.

* 1. Spôsob nakladania s odpadmi

So všetkými odpadmi, ktoré vzniknú počas stavebných prác a prevádzky stavby, bude nakladané v zmysle platnej legislatívy – zákon č. [**79/2015**](http://www.noveaspi.sk/products/lawText/1/83966/1/2?vtextu=79/2015%20Z.z.#lema1) Z.z. o odpadoch a o zmene a doplnení niektorých zákonov. Klasifikácia odpadov je urobená podľa platnej vyhlášky MŽP SR č. **365/2015** Z.z., ktorou sa ustanovuje Katalóg odpadov.

Pri odpadoch kategórie O bude zabezpečené spracovanie odpadu v zmysle hierarchie odpadového hospodárstva, a to jeho:

* + prípravou na opätovné použitie v rámci svojej činnosti; odpad takto nevyužitý ponúknuť na prípravu na opätovné použitie inému,
  + recykláciou v rámci svojej činnosti, ak nie je možné alebo účelné zabezpečiť jeho prípravu na opätovné použitie; odpad takto nevyužitý ponúknuť na recykláciu inému,
  + zhodnotením v rámci svojej činnosti, ak nie je možné alebo účelné zabezpečiť jeho recykláciu; odpad takto nevyužitý ponúknuť na zhodnotenie inému,
  + zneškodnením, ak nie je možné alebo účelné zabezpečiť jeho recykláciu alebo iné zhodnotenie.

Pri odpadoch kategórie N bude zabezpečené nakladanie s odpadom v zmysle zákona o odpadoch, a to jeho odovzdaním oprávnenej osobe s odbornou spôsobilosťou na nakladanie s nebezpečným odpadom na jeho zhodnotenie resp. zneškodnenie.

V nasledujúcej tabuľke sú uvedené druhy a kategórie odpadov, ktoré počas stavebných úprav stavby vzniknú. Tieto údaje je potrebné v ďalších stupňoch projektovej prípravy aktualizovať a bilancie upraviť v súlade s rozsahom miery poznania.

* 1. Tabuľkový prehľad odpadov

|  |  |  |
| --- | --- | --- |
| **Číslo druhu odpadu** | **Názov druhu odpadu** | **Kategória odpadu** |
| **Odpady vznikajúce počas výstavby** | | |
| 17 01 01 | Betón | O |
| 17 01 02 | Tehly | O |
| 17 02 01 | Drevo | O |
| 17 02 02 | Sklo | O |
| 17 03 02 | Bitúmenové zmesi iné ako uvedené v 17 03 01 | O |
| 17 04 05 | Železo a oceľ | O |
| 17 05 06 | Výkopová zemina iná ako uvedená v 17 05 05 | O |

1. Odpady tehly, drevo budú pripravené na opätovné využitie v rámci svojej činnosti, resp. odpad takto nevyužitý bude ponúknutý na prípravu na opätovné použitie inému.

2. Odpady sklo, plast, obaly, hliník, železo, oceľ budú ponúknuté na recykláciu inému.

3. Odpady betón, zmesi betónu, tehál, obkladačiek, dlaždíc a keramiky iné ako uvedené v 17 01 06 budú zhodnotené spôsobom odovzdania oprávnenej osobe za účelom zhodnotenia.

4. Odpad bitúmenové zmesi iné ako uvedené v 17 03 01 bude zneškodnený uložením na skládku.

5. Odpady kategórie N budú odovzdané inému na zhodnotenie resp. zneškodnenie.

1. STAROSTLIVOSŤ O BEZPEČNOSŤ PRÁCE

Pri výstavbe je potrebné zabezpečiť odborný dozor a bezpečnosť pri vykonávaní prác, dodržiavať technologický a pracovný postup , ktorý určuje náväznosť a súbeh jednotlivých prác, použitie strojov, zariadení a špeciálnych pracovných prostriedkov, spôsob dopravy materiálu, technické a organizačné opatrenie k zaisteniu bezpečnosti pracovníkov a pracoviska, zabezpečenie staveniska. Dodávateľ stavebných prác zabezpečí poučenie pracovníkov na zaistenie bezpečnosti.

Pri realizácii stavebných prác je potrebné dodržiavať ustanovenia jednotlivých právnych predpisov o minimálnych bezpečnostných a zdravotných požiadavkách pre zabezpečenie bezpečnosti a ochranu zdravia pri práci.

Právne predpisy upravujúce oblasť bezpečnosti a ochrany zdravia pri práci, najmä:

* *Zákon č.****311/2001****Z. z. Zákonník práce v znení neskorších predpisov*
* *Zákon č.****124/2006****Z. z. o bezpečnosti a ochrane zdravia pri práci a o zmene a doplnení niektorých zákonov*
* *Vyhláška MPSVaR SR č.* ***147/2013****, ktorou sa ustanovujú podrobnosti na zaistenie BPZP pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností*
* *Nariadenie vlády SR č.****391****/****2006****Z. z. o minimálnych bezpečnostných a zdravotných požiadavkách na pracovisko*
* *Nariadenie vlády SR č.****392/2006****Z. z. o minimálnych bezpečnostných a zdravotných požiadavkách pri používaní pracovných prostriedkov*
* *Nariadenie vlády SR č.****395/2006****Z. z. o podmienkach poskytovania osobných ochranných pracovných prostriedkov*
* *Nariadenie vlády SRč.****396/2006****Z. z.o minimálnych bezpečnostných a zdravotných požiadavkách na stavenisko*
* *Nariadenie vlády SR č.****281/2006****Z. z. o minimálnych bezpečnostných a zdravotných požiadavkách pri ručnej manipulácii s bremenami*
* *Nariadenie vlády SR č****. 387/2006****Z. z.o požiadavkách na zaistenie bezpečného a zdravotného označenia pri práci*

Pravidlá starostlivosti o bezpečnosť práce a technických zariadení budú spracované v jednotlivých častiach ďalšieho stupňa projektovej dokumentácie.

Pri stavebných prácach budú použité štandardné certifikované výrobky, pričom pri ich spracovaní a použití musia byť dodržané predpisy vypracované ich výrobcom. Pri manipulácii so stavebnými zariadeniami (ako aj ich údržbe) je nutné dodržať návody na ich použitie a bezpečnostné predpisy vypracované ich konštruktérom.

Na stavenisku budú používané označenia, symboly a signály na zaistenie bezpečnosti a ochrany zdravia pri práci podľa Nariadenia vlády SR č. **387/2006** Z.z.

V Snine, apríl 2022Ing. Lukáš Pida

